EkBass/fiwiki-20250220-pages-articles huggingface dataset:
Constance Hultin

Emilie Sophie Constance Hultin, o.s. Wännman, (21. joulukuuta 1803 Hammarland, Ahvenanmaa – 23. tammikuuta 1883 Södra Tjust, Småland, Ruotsi) oli Suomessa syntynyt ruotsalainen kirjailija. Hultinin isä toimi Hammarlandin kirkkoherrana. Suomen sodan jälkeen 1809 perhe muutti Ruotsiin, jossa isä sai paikan Vimmerbyn kirkkoherrana 1811. Hultin sai kotoaan opetusta musiikin alalta keskittyen erityisesti harpun soittamiseen. Vaikka hän ei päässyt kouluun, hän tutustui monipuolisesti aikakauden kirjallisuuteen, muun muassa Schillerin, Goethen, Jean-Jacques Rousseaun ja Madame de Staëlin teoksiin. Isänsä kuoltua Hultin meni 1822 naimisiin Jönköpingin rykmentissä kapteenina palvelleen Carl Magnus Hultinin kanssa ja muutti Kalmarin läänin Rumskullan pitäjään. Hultinin kirjallinen ura keskittyi 1850- ja 1850-luvuille. Hän julkaisi omille lapsilleen kertomiaan satuja, kirjoitti pari romaania ja eeppisen runoelman Aslögs saga. Viimeksi mainitun tekemiseen Hultin sai kannustusta runoilija J. L. Runebergiltä, jonka luona Hultinit vierailivat käydessään Suomessa. Hultinit muuttivat 1840-luvun lopulla Södra Tjustiin Smålandiin, jossa he asuivat sitten lopun elämäänsä. Hultin jatkoi kirjallisia harrastuksiaan, ja viimeisen runonsa hän kirjoitti tammikuussa 1883 vähän ennen kuolemaansa. Myös Constance Hultinin poika, lääkäriksi valmistunut Måns Henrik Hultin (1830–1869), oli kirjailija. Hän pakinoi Ny Dagligt Allehanda -lehdessä nimimerkillä Måns Månsson. == Teoksia == * Lördagskvällarne, lastenkirja. 1842 * Zigenerskan, romaani. 1842 * Nemesis, romaani. 1845 * Aslögs saga, eeppinen runoelma. P. Widerholm, Borgå 1847 * Den gamla i skogen, lastenkirja. 1852 * Blinda mormors sagor, lastenkirja. 1859 * Adelstenar i sagoform, lastenkirja. 1861 == Lähteet == * (Arkistoversio) * Ellen Key: Constance Hultin. Idun - Praktisk veckotidning för kvinnan och hemmen. 15.4.1892 Luokka:Ruotsalaiset kirjailijat Luokka:Vuonna 1803 syntyneet Luokka:Vuonna 1883 kuolleet Luokka:Ruotsinkieliset kirjailijat Luokka:Ahvenanmaalaiset kirjailijat
Johan Fredrik Galetski

Johan Fredrik Galetski (1817 Tukholma – 9. kesäkuuta 1880 Tukholma) oli Ruotsissa syntynyt näytelmäkirjailija, joka muutti Suomeen ja asui Helsingissä. Hän käytti nimimerkkiä a-e-i. == Teoksia == * Den gamla hushållerskan : Monolog-vådevill med litet sång. 1850 (P. J. Delandin teatteriseurue esitys Helsingissä) * Tjugu kopek silfer : ett litet tidfördrif i en akt med sång, finskt original af -a-e-i. Er. Meuller, Helsingfors 1850 * Den gamle målaren eller en bit af Helsingfors Tidningar : comedi med sång i tre tablåer : säljes till förmån för de brandskadade i Wasa. Helsingfors 1852 == Lähteet == * * Svenska Litteratursällskapet i Finland : Galetskin julkaisemat näytelmät == Aiheesta muualla == * Åbo Akademin kirjasto : Digitoitu versio Galetskin näytelmästä Den gamle målaren Luokka:Suomenruotsalaiset kirjailijat Luokka:Suomalaiset näytelmäkirjailijat Luokka:Vuonna 1817 syntyneet Luokka:Vuonna 1880 kuolleet
Fresh Fish Special

Fresh Fish Special w/Link Wray on yhdysvaltalaisen rock and roll -laulaja Robert Gordonin toinen omalla nimellä julkaistu studiolevy vuodelta 1978. Levyn on julkaissut Private Stock Records (C-kasetin sarjanumero 7C 262 60560) ja sen ovat tuottaneet Richard Gottehrer ja itse Robert Gordon. ==Kappaleet== == Aiheesta muualla == * Luokka:Robert Gordonin albumit Luokka:Vuoden 1978 albumit
Olympus E-510

Olympus E-510 oli japanilaisen Olympuksen 2000-vuosikymmenen lopulla valmistama 10 megapikselin järjestelmäkamera, joka oli tarkoitettu aloittelijoiden ja harrastelijoiden käyttöön. Se julkaistiin Pohjois- Amerikassa nimellä Olympus Evolt E-510. E-510 julkaistiin maaliskuussa 2007 E-500-mallin seuraajaksi. E-510:ssä Olympus käytti ensimmäistä kertaa uutta Panasonicin MOS-kennoa Kodakin valmistaman CCD-kennon sijaan. Tämä oli ensimmäinen Olympus-järjestelmäkamera, jonka kamerarungossa on kuvanvakain. E-510-runkoon sopivat objektiivit käyttävät Four Thirds -standardin mukaista kiinnitystä. Pölyn kertymistä kameran kennolle vähentää Supersonic Wave Filter -pölynpoisto. Se ravistaa kameran kennoa yleensä kameran käynnistämisen ja sammuttamisen yhteydessä. E-510 julkaistiin useina eri ”paketteina”: pelkkä kamerarunko, runko 14–42 mm 1:3.5-5.6 objektiivin kanssa ja runko sekä 14–42 mm 1:3.5-5.6 että 40–150 mm 1:4–5.6 -objektiivien kanssa. Four Thirds -järjestelmän linsseillä on 2x-crop-kerroin, eli 40 mm objektiivilla on 80 mm kinovastaavuus. Kesäkuussa 2008 julkaistiin E-510:n seuraaja, E-520. Se sisälsi pieniä päivityksiä Live View -toimintoon, mahdollisuuden langattoman salaman käyttöön ja siinä väitettiin olevan parempi mittausautomatiikka. == Aiheesta muualla == * arvostelu Digital Photography Review sivustolla, englanniksi Luokka:Digitaaliset kamerat E-510
Kažym

Kažym (komiksi ja venäjäksi Ка́жым, venäjäksi myös Ка́жим, Kažim) on maaseututaajama ja maalaiskunta Komin tasavallan Koigorodokin piirissä Venäjällä. Se sijaitsee Sysolaan laskevan Kažim-joen rannalla 37 kilometriä Koigorodokista kaakkoon. Asukkaita on 1 100 henkeä (vuonna 2002). Vuonna 1755 kauppias Ivan Kurotškin sai luvan rakentaa rautatehtaan Kažim-joelle Sysolan suomalmiesiintymien yhteyteen. Kažymin ja lähistöllä sijainnut Njutšpasin tehdas aloittivat toimintansa vuonna 1759. Tehtaalla työskennelleet maaorjat siirrettiin paikalle Vjatkan ja Veliki Ustjugin lääneistä. Avustavissa tehtävissä toimi komitalonpoikia, joista eräät ryhtyivät vakituisiksi työntekijöiksi. Tehtaan ympärille syntyi taajama, jonka keskellä oli vuonna 1761 rakennettu puinen kirkko. Vuosina 1817–1826 rakennettiin uusi kivikirkko. Maaorjuuden lakkauttamisen jälkeen tehdas suljettiin, mutta vuonna 1872 se avattiin uudelleen. 1900-luvun alussa Kažymissa oli noin 800 asukasta ja tehtaalla vajaat 200 työntekijää. Venäjän vallankumouksen ja kansalaissodan jälkeen tehtaan tuotanto väheni huomattavasti ja vuonna 1928 se suljettiin lopullisesti. Neuvostoaikana paikkakunnalle perustettiin metsäteollisuuspiiri ja puunjalostuslaitoksia. Vuosina 1944–1991 Kažymilla oli kaupunkimaisen taajaman status. Vuonna 1959 asukkaita oli 2 600 ja vuonna 1989 1 400 henkeä. ==Lähteet== ==Aiheesta muualla== * Kažym Koigorodok.ru-sivustolla Luokka:Koigorodokin piiri Luokka:Komin tasavallan kylät ja taajamat
Etvo

Etvo eli Etelän vapaaehtoisohjelma oli Kepa ry:n koordinoima ohjelma. Sen kautta saattoi lähteä vapaaehtoiseksi Aasian, Afrikkaan ja Latinalaiseen Amerikkaan 6–12 kuukaudeksi. Ohjelma lopetettiin vuonna 2016 kehitysyhteistyöleikkausten tähden. Ohjelman alaikäraja oli 22 vuotta ja minimivapaaehtoisaika 6 kuukautta. Vapaaehtoiset työskentelivät paikallisissa kansalaisjärjestöissä muun muassa tiedotuksen, ympäristönsuojelun, opetuksen tai hankehallinnon parissa. Etvo oli suunnattu erityisesti kansalaisjärjestöjen kehitysyhteistyöstä kiinnostuneille. Ohjelman tarkoitus oli kansalaisjärjestöjen kumppanuuden vahvistaminen. Useimmat etvo- vapaaehtoiset työskentelivät Suomen ulkoministeriön rahoittamissa kehitysyhteistyöhankkeissa. Ohjelma oli omakustanteinen. Vuonna 2011 etvo- vapaaehtoispaikkoja oli Nicaraguassa, Ecuadorissa, Perussa, Boliviassa, Brasiliassa, Senegalissa, Ugandassa, Sambiassa, Mosambikissa, Madagaskarilla, Tansaniassa, Keniassa, Nepalissa, Kambodžassa ja Thaimaassa. Paikat vaihtelivat kuitenkin vuosittain, riippuen järjestöjen tarpeista. Etvon haku oli kerran vuodessa. Haku alkoi toukokuussa ja päättyi elokuun lopussa. Haussa pyrittiin löytämään sopivat vapaaehtoiset sopiviin järjestöihin. Haussa valittiin noin 20–30 vapaaehtoista. Vuosittain Etvon kautta Suomeen saapui myös 1–2 vapaaehtoista kehitysmaista työskentelemään suomalaisessa kumppanijärjestössä 1–3 kuukauden ajan. == Lähteet == == Aiheesta muualla == * Etelän vapaaehtoisohjelman kotisivut * Pelasta maailma kymppitonnilla, YLE 12.8.2012 * Eläkkeellä vapaaehtoisesti töihin, HS digilehti 6.8.2012 (vaatii kirjautumisen) * Selvitys: Etelän vapaaehtoistyöstä pontta työnhakuun ja hyödyllisiä taitoja työelämään *Maailmankuva laajeni Perussa – Viisikymppinen auttoi perulaisia nuoria kadulla ja kuunteli heidän huoliaan (HS 8.7.2006) *Kotiapulaisten apuna Perussa (HS 3.4.2005) Luokka:Vapaaehtoistyö Luokka:Suomalaiset kehitysyhteistyöjärjestöt
Jeff Sarwer

thumb|Jeff Sarwer Jeff Sarwer (s. 14 toukokuuta 1978, Kingston, Kanada) on kanadalais-suomalainen (kaksoiskansalaisuus) entinen shakinpelaaja ja pokerinpelaaja. Hänen isänsä on kanadalainen ja äitinsä suomalainen. Sarwer puhuu englantia, hollantia, saksaa, puolaa ja hiukan suomea. == Uran alku == Shakin säännöt hän oppi 4-vuotiaana pari vuotta vanhemmalta siskoltaan. 6-vuotiaana Jeff pääsi pelaamaan Manhattanin shakkiklubille, mikä oli aikansa arvostetuin shakkikerho. Jeff ja hänen siskonsa saivat kerhon elinikäisen jäsenyyden, mikä yleensä myönnetään vain shakin suurmestareille. Jeff pelasi shakkia lapsena menestyksellisesti ja voitti vuonna 1986 shakin nuorten maailmanmestaruuden alle 10-vuotiaiden poikien sarjassa. Hänen siskonsa on myös maailmanmestari alle 10-vuotiaiden sarjassa. Sarwerin pelaamista kertyi usein seuraamaan paljon yleisöä hänen pelatessaan simultaanishakkia useampaa kymmentä pelaajaa vastaan Kanada-päivinä tai aikarajoitettua pikashakkia New Yorkissa. == Esiintyminen mediassa == Jeffin ja hänen sisarensa Julian kyvyt herättivät pian huomiota ja heidän perheensä erikoislaatuinen elämäntapa oli usein puheenaiheena. Aiheesta kirjoittivat muun muassa GQ, Sports Illustrated ja Vanity Fair. Sarwer esiintyi BBC World Servicen ohjelmassa The Interview joulukuussa 2010 kertomassa lapsuudenkokemuksistaan ja huonosta isäsuhteestaan sekä menestyksestään pokerissa. Elokuvassa Searching For Bobby Fisher vastapelurin hahmo ”Jonathan Poe” perustuu Jeff Sarweriin ja hänen käymäänsä shakkiotteluun Josh Waitzkinia vastaan. Todellisuudessa peli päättyi tasapeliin, joskin Waitzkin katsottiin pelanneen haastavammin ja hänet julistettiin voittajaksi. Sarwer oli tuolloin 7-vuotias ja Waitzkin 9-vuotias. == Yksityiselämä == Sarwerin perhetausta herätti keskustelua lasten turvallisuudesta ja Jeffin shakkiuran mahdollisuuksista isänsä huomassa. Kanadaan muuton jälkeen lapset otettiin huostaan mutta Jeff ja Julia pakenivat takaisin isänsä luo. Perhe muutti Eurooppaan ja eli hiljaiseloa salanimien turvin. Vuonna 2007 hän ilmestyi takaisin shakkipiireihin ja pelasi turnauksen Puolan Malborkissa. Kesällä 2015 hän pelasi VI ShakkiNet turnauksessa Suomessa. == Lähteet == == Aiheesta muualla == Luokka:Kanadalaiset shakinpelaajat Luokka:Shakin nuorten maailmanmestarit Luokka:Kanadalaiset pokerinpelaajat Luokka:Vuonna 1978 syntyneet Luokka:Elävät henkilöt
Juris Tone

Juris Tone (s. 26. toukokuuta 1961 Riika, Latvia) on latvialainen rattikelkkailija ja yleisurheilija. Tone aloitti uransa yleisurheilijana. Hän voitti 1983 Latvian sosialistisen neuvostotasavallan mestaruuden 100 metrin juoksussa, pituushypyssä sekä 4 × 100 metrin viestijuoksussa. Seuraavana vuonna hän voitti tasavallan mestaruuden 4 x 100 metrin viestissä. 1987 hän voitti jälleen tasavallan mestaruuden 100 metrillä sekä pikaviestissä. Hän uusi 100 metrin mestaruutensa myös vuonna 1988. Rattikelkkailussa Tone voitti Neuvostoliiton mestaruuden 1987. Seuraavana vuonna hän oli mukana Calgaryn talviolympialaisissa Neuvostoliiton neljän miehen kelkkojen joukkueessa, jonka kapteenina toimi Jānis Kipurs. Joukkue voitti kisoissa olympiapronssia. Tone voitti vielä 1990 Neuvostoliiton mestaruuden sekä EM-hopeaa kahden miehen kelkoissa parinsa Zintis Ekmanisin kanssa. Tone kilpaili Latvian neljän miehen kelkkojen joukkueessa Albertvillen olympialaisissa 1992 sijoittuen neljänneksitoista sekä Lillehammerin olympialaisissa 1994, joissa joukkue sijoittui yhdeksänneksitoista. Tone piti hallussaan Latvian pituushyppyennätystä (807 cm, hypätty 21. kesäkuuta 1983 Moskovassa) vuoteen 2016 asti, jolloin Elvijs Misāns hyppäsi 808 cm. Lisäksi Tone oli mukana maan 4 x 100 metrin viestiennätysjoukkueessa (aika 39,32 (1983)). ==Lähteet== * Tonen profiili sports-reference.comissa ===Viitteet=== Luokka:Neuvostoliittolaiset rattikelkkailijat Luokka:Neuvostoliittolaiset olympiamitalistit Luokka:Latvialaiset rattikelkkailijat Luokka:Neuvostoliittolaiset pituushyppääjät Luokka:Neuvostoliittolaiset pikajuoksijat Luokka:Vuonna 1961 syntyneet Luokka:Elävät henkilöt
Jääkiekon Euroopan-mestaruuskilpailut 1923

Jääkiekon Euroopan-mestaruuskilpailut vuonna 1923 pelattiin Belgiassa 7.–11. maaliskuuta. Joukkue O V T H Maalit Pts SWE FRA TCH BEL SUI align=left 4 4 0 0 23–6 8 4–3 4–2 9–1 6–0 align=left 4 3 0 1 13–8 6 2–1 4–1 4–2 align=left 4 2 0 2 16–9 4 3–0 10–3 align=left 4 1 0 3 5–18 2 3–2 align=left 4 0 0 4 7–23 0 == Mestarijoukkue == Joukkue Pelaajat 1 SWE Albin Jansson, Einar Lundell, Einar Svensson, Karl Björklund, Birger Holmqvist, Gustaf Johansson, Nils Molander, Torsten Tegnér ==Lähteet== * http://hokej.snt.cz/old/1923.html * http://www.passionhockey.com/hockeyarchives/Euro1923.htm Luokka:Jääkiekon Euroopan-mestaruuskilpailut Luokka:Vuoden 1923 jääkiekko Euroopanmestaruuskilpailut 1923
Pilvenmäki (Hyvinkää)

Pilvenmäki on alue Hyvinkäällä. Hyvinkään sairaala on Pilvenmäellä. Pilvenmäelle on perustettu vuonna 2007 lasten psykiatrinen hoito- ja kuntoutusyksikkö. Pilvenmäellä oli päiväkoti, mutta vuonna 2008 se lakkautettiin ja vuonna 2009 lastenpsykiatrinen sairaala aloitti toimintansa rakennuksessa. Pilvenmäellä oli hammashoitola vuoteen 2008 asti. == Lähteet == * Luokka:Hyvinkää
Kittelä (Hyvinkää)

Kittelä on Hyvinkään kaupunginosa. Kittelän ja Mäkivehkojan kaupunginosien rajana on Kaskentie. Ensimmäinen maininta Kittelän maatilasta on vuodelta 1539. Tilan nykyinen päärakennus rakennettiin 1900-luvun alussa. Kittelässä on vuonna 1975 rakennettu jätevedenpuhdistamo, jonka käyttö lopetettiin, kun Kaltevaan rakennettiin uusi puhdistamo. == Lähteet == * * Luokka:Hyvinkään kaupunginosat
Heikki Kivikko

Heikki Olavi Kivikko (s. 31. joulukuuta 1963 Ähtäri) on suomalainen hiihtäjä. Kivikko sijoittui Calgaryn 1988 talviolympialaisissa vapaan tyylin 50 kilometrillä 29:nneksi. Hän edusti seuratasolla Hausjärven Urheilijoita ja Hyvinkään Hiihtoseuraa. Hän voitti Suomen mestaruuden vapaan tyylin 50 kilometrillä vuonna 1988 sekä saavutti SM-hopeaa 50 kilometrillä vuonna 1990 ja SM-pronssia 4 × 10 kilometrin viestissä vuonna 1998. Hän on toiminut Puolustusvoimain hiihtäjien valmentajana vuodesta 1996. Heikki Kivikon tytär Noora kilpaili hiihtäjänä vuoteen 2023 saakka. == Lähteet == * === Viitteet === Luokka:Suomalaiset maastohiihtäjät Luokka:Vuonna 1963 syntyneet Luokka:Elävät henkilöt
Põhjamaade Hirm

Põhjamaade Hirm on virolainen räp-artisti. Hän voitti vuonna 2005 MC-Battle- kilpailun. Hän räppää viroksi. ==Lähteet== Luokka:Virolaiset hip hop -artistit Luokka:Syntymävuosi puuttuu Luokka:Elävät henkilöt
Jääkiekon Euroopan-mestaruuskilpailut 1922

Jääkiekon Euroopan-mestaruuskilpailut vuonna 1922 pidettiin St. Moritzissa, Sveitsissa 7.–10. maaliskuuta. joukkue O V T H Maalit P TCH SWE SUI align=left 2 2 0 0 11–3 4 3–2 8–1 align=left 2 1 0 1 9–3 2 7–0 align=left 2 0 0 2 1–15 0 == Mestarijoukkue == Joukkue Pelaajat 1 TCH Jaroslav Pospíšil, Jaroslav Řezáč. Karel Pešek-Káďa, Otakar Vindyš, Jan Hamáček. Josef Šroubek, Jaroslav Jirkovský, Vilém Loos, Karel Hartmann, Josef Maleček, Miloslav Fleischmann. ==Lähteet== * http://hokej.snt.cz/old/1922.html * http://www.passionhockey.com/hockeyarchives/Euro1922.htm Luokka:Jääkiekon Euroopan-mestaruuskilpailut Luokka:Vuoden 1922 jääkiekko Euroopanmestaruuskilpailut 1922
Antti Ticklén

Antti Sakari Ticklén (s. 19. heinäkuuta 1958 Paavola) on entinen suomalainen hiihtäjä. Ticklén sijoittui Calgaryn 1988 talviolympialaisissa vapaan tyylin 50 kilometrillä 45:nneksi. Hän edusti seuratasolla Paavolan Nuorisoseuran Urheilijoita, Paavolan Kisaa, Joensuun Katajaa, Saloisten Reipasta, Lieksan Loisketta ja Ilomantsin Urheilijoita. Hän voitti Suomen mestaruuden 4 × 10 kilometrin viestissä vuonna 1988 ja saavutti samana vuonna uransa ainoan henkilökohtaisen SM-mitalin, hopeaa 50 kilometrillä. Viestissä hän saavutti SM-hopeaa vuosina 1981 ja 1983–1986. Hän voitti 70 kilometriä pitkän Pogostan hiihdon vuonna 1987. Ticklén sijoittui triathlonin SM-kilpailussa neljänneksi vuonna 1983. Hän voitti kahdesti Sulkavan Suursoutujen kirkkoveneluokan Lieksan Loiskeen joukkueessa. Vuonna 1999 hän voitti Euroopan mestaruuden motinteossa. ==Lähteet== * Luokka:Suomalaiset maastohiihtäjät Luokka:Vuonna 1958 syntyneet Luokka:Elävät henkilöt
Sony Ericsson W200i

Sony Ericsson W200i on Sony Ericssonin valmistama musiikkipuhelin, jossa on Walkman-musiikkisoitin. == Ominaisuudet == Ominaisuudet Kamera 1,3 megapikseliä Musiikkisoitin WALKMAN Sms/tekstiviesti Kyllä Mms/multimediaviesti Kyllä Näyttö 128 × 160 pikseliä Wap/GPRS Kyllä Bluetooth Ei Infrapuna/IrDa Kyllä Java-tuki Kyllä Flash-soitin Ei GPS Ei W200i
Jorma Aalto (hiihtäjä)

Jorma Ilmari Aalto (s. 24. elokuuta 1957 Tampere) on suomalainen hiihtäjä. Aalto sijoittui Lake Placidin 1980 talviolympialaisissa 30 kilometrin kilpailussa 26:nneksi. Hän edusti seuratasolla Kankaantaan Kisaa ja Nokian Pyryä. Hän saavutti SM-pronssia 50 kilometrillä vuonna 1981. Vuoden 1980 SM- kilpailuissa hän sijoittui viidenneksi 50 kilometrillä ja vuonna 1979 kuudenneksi 30 kilometrillä. Vuoden 1980 Salpausselän kisoissa Aalto sijoittui 50 kilometrillä kolmanneksi. Hän voitti urallaan viisi TUL:n mestaruutta. Vuonna 1981 hän voitti kaikki kolme TUL:n henkilökohtaista matkaa. Aalto on pituudeltaan 182 cm ja siviiliammatiltaan urheilupaikkojen hoitaja. Jorma Aallon veljen puoliso on ampumahiihdon olympiaedustaja Pirjo Aalto (o.s. Mattila). ==Lähteet== Luokka:Suomalaiset maastohiihtäjät Luokka:Vuonna 1957 syntyneet Luokka:Elävät henkilöt
Jääkiekon Euroopan-mestaruuskilpailut 1921

Jääkiekon Euroopan-mestaruus vuonna 1921 ratkaistiin yhdessä ottelussa, joka pelattiin Tukholmassa 18. helmikuuta. == Euroopan-mestaruusottelu == 21\. Helmikuuta 1921 Tukholma Ruotsi – Tšekkoslovakia 6–4 (4–1, 2–3) == Mestarijoukkue == Joukkue Pelaajat 1 SWE Sven Säfwenberg, Einar Lundell, Einar Svensson. Wilhelm Arwe, Erik Burman, Georg Johansson-Brandius, Erik Abrahamsson, Gunnar Galin, Einar Lindqvist, Louis Woodzack. == Lähteet == * http://hokej.snt.cz/old/1921.html * http://www.passionhockey.com/hockeyarchives/Euro1921.htm Luokka:Jääkiekon Euroopan-mestaruuskilpailut Luokka:Vuoden 1921 jääkiekko Luokka:Ruotsin jääkiekko Luokka:Tukholman urheilutapahtumat
Erkki Malmivaara

Erkki Väinö Samuel Malmivaara (9. syyskuuta 1927 Kuusankoski – 12. lokakuuta 1996 Vaasa) oli suomalainen lehtitoimittaja ja poliitikko. == Varhainen elämä ja koulutus == Erkki Malmivaara syntyi tunnettuun Malmivaaran pappissukuun Kuusankoskella vuonna 1927. Oppikoulun hän kävi Lapualla ja Ylivieskan Raudaskylässä, josta valmistui ylioppilaaksi vuonna 1949. Hän opiskeli jonkin aikaa oikeustieteitä Helsingin yliopistossa, mutta jätti opintonsa kesken.Laukkonen 1981, s. 278-279 == Ura toimittajana == Malmivaara aloitti toimittajanuransa vuonna 1953 työskentelemällä sanomalehti Ilkan toimitusharjoittelijana. Suurimman osan työurastaan hän työskenteli Vaasa- lehden palveluksessa. Hän toimi vuosina 1954–1960 lehden toimittajana, 1960–1966 toimitussihteerinä, 1966–1980 toimituspäällikkönä ja vuodesta 1980 hallinnollisena päätoimittajana. Vuodesta 1985 hän työskenteli lehden, jonka nimi oli muuttunut vuonna 1984 Pohjalaiseksi, vastaavana päätoimittajana, kunnes jäi eläkkeelle vuonna 1991. == Poliittinen ura == Malmivaara oli puoluekannaltaan kokoomuslainen. Hän toimi vuodesta 1972 Vaasan kaupunginvaltuustossa ja vuosina 1972–1984 myös kaupunginhallituksessa. 1976–1984 hän toimi kaupunginhallituksen puheenjohtajana. Hän vaikutti myös Pohjanmaan Kokoomuksen piirihallituksessa ja kokoomuksen puoluevaltuustossa. Malmivaara oli kaksissa vaaleissa ehdolla eduskuntaan. Malmivaara sai vuonna 1985 kunnallisneuvoksen arvonimen. == Lähteet == * === Viitteet === Luokka:Kansallisen Kokoomuksen poliitikot Luokka:Vaasan kaupunginvaltuutetut Luokka:Suomalaiset päätoimittajat Luokka:Vuonna 1927 syntyneet Luokka:Vuonna 1996 kuolleet
Safi Airways

Safi Airways () on vuonna 2006 perustettu afganistanilainen lentoyhtiö, joka. Yhtiön solmukohtana toimii Kabulin kansainvälinen lentoasema Kabulissa, josta se liikennöi kolmeen kohteeseen Lähi-idässä ja Euroopassa. Safi Airwaysin laivastoon kuuluu kaksi Airbusin ja kolme Boeingin valmistamaa matkustajakonetta. == Historia == Safi Airways perustettiin vuonna 2006. Yhtiön mukaan se on ensimmäinen afganistanilainen lentoyhtiö, joka täyttää Kansainvälisen siviili-ilmailujärjestö ICAO:n turvallisuusnormit. Yhtiö avasi 15. kesäkuuta 2009 ensimmäisen suoran reitin Kabulista Frankfurtiin. Reitin lennot kuitenkin keskeytyivät marraskuussa 2010, kun EU asetti kaikki Afganistaniin rekisteröidyt lentokoneet lentokieltoon EU:n alueella. Safi Airways lensi tilausliikenteenä maan presidentin Hamid Karzain ulkomaanvierailut Boeing 767-2J6ER -koneellaan. Safi Airwaysin tavoitteena on suoran reitin avaaminen Amsterdamiin, Lontooseen ja Pariisiin. Tulevaisuudessa yhtiö aikoo parantaa kotimaanliikenteen palvelujaan perustamalla tytäryhtiön vastaamaan kotimaan reiteistä. Yhtiö avasi 13. maaliskuuta uuden reitin Dohaan. Kabul-Doha-Kabul-reitti on yhtiön viides reitti, ja sitä operoidaan kolmesti viikossa yhteistyössä Qatar Airwaysin kanssa. == Kohteet == Safi Airways operoi lentoja kolmeen kansainväliseen kohteeseen Kabulista. * Afganistan **Kabul - Kabulin kansainvälinen lentoasema Solmukohta * Yhdistyneet arabiemiirikunnat **Dubai - Dubain kansainvälinen lentoasema == Laivasto == Safi Airwaysin laivasto 22.12.2010 Konetyyppi Laivastossa Matkustajia Huomioita Airbus A320-212 1 Airbus A340-311 1 285 Boeing 737-3J6 2 128 Boeing 767-2J6ER 1 214 Safi Airwaysin laivaston keski-ikä oli joulukuussa 2010 20,7 vuotta. == Aiheesta muualla == *Safi Airwaysin viralliset kotisivut === Lähteet === Luokka:Afganistanilaiset lentoyhtiöt
Jääkiekon Euroopan-mestaruuskilpailut 1914

Jääkiekon Euroopan-mestaruuskilpailut vuonna 1914 pidettiin Berliiniissä, Saksassa 25.–27. helmikuuta. joukkue O V T H Maalit P CEC GER BEL align=left 2 2 0 0 11–1 4 2–0 9–1 Saksa 2 1 0 1 6–3 2 4–1 align=left 2 0 0 2 1–13 0 == Mestarijoukkue == Joukkue Pelaajat 1 CEC Karel Wälzer, Václav Pondělíček. Jan Fleischmann, František Rublič. Josef Loos. Karel Pešek-Káďa, Jaroslav Jirkovský, Josef Páral, Jan Palouš. ==Lähteet== * http://hokej.snt.cz/old/1914.html * http://www.passionhockey.com/hockeyarchives/Euro1914.htm Luokka:Jääkiekon Euroopan-mestaruuskilpailut Luokka:Vuoden 1914 jääkiekko Euroopan- mestaruuskilpailut 1914 Luokka:Berliinin urheilu
Ollako vai eikö olla

Ollako vai eikö olla (To Be or Not to Be) on Ernst Lubitschin ohjaama yhdysvaltalainen komediaelokuva vuodelta 1942. Elokuva kertoo puolalaisen teatteriseurueen kommelluksista natsi-Saksan miehittämässä Varsovassa. Ollako vai eikö olla on pääosanäyttelijä Carole Lombardin viimeinen elokuva, sillä hän kuoli lento-onnettomuudessa kaksi kuukautta ennen elokuvan ensi-iltaa. Elokuva valittiin vuonna 1996 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen 13. parhaaksi komediaksi. Mel Brooks teki elokuvasta vuonna 1983 uudelleenfilmatisoinnin Ollako vai eikö olla – siinä leffa!. == Roolit == == Lähteet == == Aiheesta muualla == * * * Luokka:Vuoden 1942 yhdysvaltalaiset elokuvat Luokka:Yhdysvaltalaiset komediaelokuvat Luokka:Ernst Lubitschin ohjaamat elokuvat
Salonkipistooli

Salonkipistooli on yksipiippuinen ja pienireikäinen tarkkuuspistoolityyppi, joka toimii pelkän nallin voimalla kuulan matkaan lähettämiseksi. Salonkipistooleja käytettiin paljon Euroopassa 1800-luvun loppupuolella pistooliammunnan harjoitteluun sisätiloissa. Hyvin kasvatetut nuoret herrat katsoivat välttämättömäksi harjoitella mahdollisten haasteiden varalle. Patruunasta lähtevä melu ja savu on heikko, siksi aseella oli mahdollista harjoitella sisällä salongeissa. Nämä pistoolit olivat yleisimmin taittolukkoisia. == Lähteet == * Luokka: Pistoolit
Xetaq Qazyumov

Xetaq Qazyumov (s. 24. huhtikuuta 1983 Suadag, Pohjois-Ossetian ASNT, Venäjän SFNT, Neuvostoliitto) on azerbaidžanilainen vapaapainija, olympiamitalisti, maailman- ja Euroopan mestari. Qazyumov voitti olympiapronssia alle 96-kiloisten sarjassa sekä Pekingissä että Lontoossa 2012. Hän voitti alle 96-kiloisten maailmanmestaruuden Moskovassa 2010 ja MM-hopeaa vuosina 2009 ja 2013 sekä kolme peräkkäistä Euroopan mestaruutta vuosina 2009–2011. Alle 97 kg:n painoluokassa hän sai MM- ja EM-hopeaa 2014, MM-pronssia 2015, voitti kultaa Bakun Euroopan kisoissa 2015 sekä sai olympiahopeaa Rio de Janeirossa 2016. == Lähteet == * Profiili FILA:n sivustolla * Gasumov, Khetag (AZE) iat.uni-leipzig.de * Xetaq Qazyumov Bio, Stats and Results Olympics at Sports- Reference.com === Viitteet === Luokka:Azerbaidžanilaiset vapaapainijat Luokka:Azerbaidžanilaiset olympiamitalistit Luokka:Vuonna 1983 syntyneet Luokka:Elävät henkilöt
Durward Knowles

Durward Randolph Knowles (2. marraskuuta 1917 Nassau – 24. helmikuuta 2018 Nassau) oli bahamalainen kilpapurjehtija ja olympiavoittaja. Hän edusti uransa alussa Yhdistynyttä kuningaskuntaa, sillä Bahama itsenäistyi siitä vasta vuonna 1973. Knowles oli mukana peräti kahdeksissa eri olympialaisissa vuosina 1948 - 1988\. Hän kilpaili aina star-luokassa ja voitti kaksi mitalia, pronssia Melbournesta 1956 Sloan Farringtonin kanssa ja kultaa Tokiossa 1964 Cecil Cooken kanssa. Nämä mitalit lasketaan Bahaman voittamiksi. Myös Durwardin velipuoli Percy oli olympiatason purjehtija. == Lähteet == * Knowlesin profiili sports-reference.com-sivustolla ===Viitteet=== Luokka:Bahamalaiset kilpapurjehtijat Luokka:Brittiläiset kilpapurjehtijat Luokka:Bahamalaiset olympiavoittajat Luokka:Yli satavuotiaiksi eläneet bahamalaiset Luokka:Vuonna 1917 syntyneet Luokka:Vuonna 2018 kuolleet
Lotta Harala

Lotta Harala (s. 26. maaliskuuta 1992 Tampere) on suomalainen aitajuoksija. Hän edustaa Tampereen Pyrintöä. Hän pitää hallussaan 100 metrin aitojen Suomen-ennätystä 12,65, jonka hän juoksi Sveitsin La Chaux-de-Fondsissa heinäkuussa 2024. == Urheilu-ura == Harala sijoittui neljänneksi alle 18-vuotiaiden MM-kilpailujen 100 metrin aitajuoksussa Bressanonessa 2009. Hän karsiutui samoissa kilpailuissa pituushypyn loppukilpailusta. Hän karsiutui 100 metrin aitajuoksun alkuerissä alle 20-vuotiaiden MM-kilpailuissa 2010 ja EM-kilpailuissa 2011. Alle 23-vuotiaiden EM-kilpailuissa Tampereella 2013 hän sijoittui 100 metrin aitajuoksussa kahdeksanneksi. Harala karsiutui sisäratojen EM-kilpailuissa 60 metrin aitajuoksun välierissä Belgradissa 2017 ja alkuerissä Göteborgissa 2013 ja Istanbulissa 2023. Harala karsiutui 100 metrin alkuerissä Budapestin MM-kilpailuissa 2023 ajalla 13,11. Rooman EM- kilpailuissa 2024 hän selviytyi alkueristä jatkoon ajalla 12,91, mutta karsiutui välierissä ajalla 12,98. Hän juoksi 100 metrin aitajuoksun Suomen ennätyksen 12,65 Sveitsin La Chaux-de-Fondsissa 14. heinäkuuta 2024. Saman vuoden Pariisin olympialaisissa hän karsiutui välierissä ajalla 13,05. Kalevan kisoissa Harala on voittanut Suomen mestaruuden vuonna 2017 minkä lisäksi hän on saavuttanut pika-aitojen hopeaa vuosina 2023 ja 2024. Sisäratojen SM- kilpailuissa Harala on saavuttanut hopeaa 60 metrin aitajuoksussa vuosina 2013, 2015 ja 2020 ja pronssia 2018 sekä viestissä kultaa vuosina 2011, 2012 ja 2013 sekä pronssia 2017. Viestijuoksun SM-kilpailuissa hän on saanut 4 × 100 metrin viestissä kultaa vuonna 2018, hopeaa vuonna 2014 ja pronssia vuonna 2011. == Henkilökohtaiset ennätykset == ===Ulkoradat=== Laji Aika/Tulos Paikka Päivä 100 m 12,26 Tampere 10. kesäkuuta 2014 100 m aj 12,65 SE La Chaux-de- Fonds 14. heinäkuuta 2024 Pituus 614 Tampere 24. heinäkuuta 2009 ===Sisäradat=== Laji Aika/Tulos Paikka Päivä 60 m 7,69 Tampere 12. helmikuuta 2013 60 m aj 8,00 Tampere 20. tammikuuta 2023 Pituus 579 Jyväskylä 7. maaliskuuta 2010 == Dopingrikkomus == Harala sai tammikuussa 2021 kolmen kuukauden kilpailukiellon dopingrikkomuksesta. Hänen 5. elokuuta 2020 antamassaan dopingnäytteessä oli piristeeksi luokiteltavaa 5-metyyliheksaani-2-amiinia (1,4-dimetyylipentyyliamiinia). Hänen katsottiin todennäköisesti saaneen kiellettyä ainetta ravintolisästä, jonka tuoteselosteessa ainetta ei mainittu. Rikkomusta pidettiin tahattomana. Hän oli aloittanut vapaaehtoisen toimintakiellon jo lokakuussa 2020, jolloin kolmen kuukauden tuomio oli kärsitty 12. tammikuuta 2021 mennessä. == Yksityiselämä == Harala on kertonut julkisuudessa kärsineensä syömishäiriöistä. Hän on seurustellut vuodesta 2013 saakka jääkiekkoilija Matias Myttysen kanssa. == Lähteet == Luokka:Suomalaiset pikajuoksijat Luokka:Suomalaiset pika-aitajuoksijat Luokka:Suomalaiset pituushyppääjät Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut yleisurheilijat Luokka:Vuonna 1992 syntyneet Luokka:Elävät henkilöt
Sloan Farrington

Sloan Elmo Farrington (17. toukokuuta 1923 Nassau – 1997) oli bahamalainen kilpapurjehtija ja olympiamitalisti. Hän edusti uransa alussa Yhdistynyttä kuningaskuntaa, sillä Bahama osallistui olympialaisiin ensimmäistä kertaa vuonna 1952. Farrington osallistui star-luokassa neljiin olympialaisiin vuosina 1948–1960 ja voitti yhden mitalin, pronssia Melbournessa 1956 Durward Knowlesin kanssa. == Lähteet == * Farringtonin profiili sports-reference.com- sivustolla * Luokka:Bahamalaiset kilpapurjehtijat Luokka:Brittiläiset kilpapurjehtijat Luokka:Bahamalaiset olympiamitalistit Luokka:Vuonna 1923 syntyneet Luokka:Vuonna 1997 kuolleet
Jääkiekon Euroopan-mestaruuskilpailut 1913

Jääkiekon Euroopan-mestaruuskilpailut vuonna 1913 pelattiin Münchenissä 25.–27. tammikuuta. Joukkue O V T H Maalit Pts BEL CEC GER AUT align=left 3 2 1 0 25–10 5 4–4 8–5 13–1 align=left 3 2 1 0 15–6 5 4–2 7–0 Saksa 3 1 0 2 21–16 2 14–4 Itävalta 3 0 0 3 5–34 0 == Mestarijoukkue == Joukkue Pelaajat 1 BEL Francois Vergult, Henri van de Bulcke, Maurice Deprez, Francis Franck, Etienne Coupez, Paul Gemine, Liocq, Leon Gossens, Folksom, Verges, Fernand de Blommaert, F. Charlier. ==Lähteet== * http://hokej.snt.cz/old/1913.html * http://passionhockey.com/hockeyarchives/Euro1913.htm * Österreichische Nationalbibliothek - Allgemeine Sport-Zeitung, 2. helmikuuta 1913, sivu 114 Luokka:Jääkiekon Euroopan-mestaruuskilpailut Luokka:Vuoden 1913 jääkiekko Euroopan-mestaruuskilpailut 1913 Luokka:Baijerin jääkiekko Luokka:Münchenin urheilu
Valde Näsi

Valde Jaakko Näsi (21. heinäkuuta 1903 Karunki – 22. joulukuuta 1993 Oulu) oli suomalainen lehtitoimittaja. ==Henkilöhistoria== Näsi toimi vuodesta 1945 sanomalehti Kalevan päätoimittajana, kunnes jäi eläkkeelle vuonna 1966. Hän suoritti sanomalehtimiestutkinnon vuonna 1929 ja työskenteli ennen Kalevaa Karjala-lehden aluetoimittajana Sortavalassa sekä maanpuolustusjulkaisujen Rajan Turva ja Pohjan Mies toimittajana. Hän työskenteli myös suojeluskuntajärjestön valistusohjaajana Sortavalassa ja myöhemmin, talvisodan jälkeen, Oulussa. Näsi oli puoluekannaltaan liberaali. Hän vaikutti yli kahdenkymmenen vuoden ajan Oulun kunnallispolitiikassa, kaupunginvaltuuston ja -hallituksen jäsenenä. Hän sai kunnallisneuvoksen arvonimen. == Julkaisuja == * * * * * * * * * == Lähteet == == Aiheesta muualla == Valde Näsin lehtiartikkeleita: * Keiteleläinen korvenraivaaja Länsipohjan suomalaismetsissä, Helsingin Sanomat Viikkoliite, 04.11.1928, nro 45, s. 1, Kansalliskirjaston digitaaliset aineistot * Tornionlaakso ja Länsi-Lappi kesämatkailuohjelmaan. Viikkoliitteelle kirj. Valde Näsi, Helsingin Sanomat Viikkoliite 23.06.1929, nro 25, s. 4, Kansalliskirjaston digitaaliset aineistot * "Uumajan etapin" historiallinen tausta, Hakkapeliitta, 09.11.1929, nro 45, s. 8, Kansalliskirjaston digitaaliset aineistot * Kansansirpale, josta puhutaan, Aamulehti, 10.11.1929, nro 308, s. 17, Kansalliskirjaston digitaaliset aineistot * Hyrsylän rajamutkan tarina, Hakkapeliitta, 15.11.1932, nro 46, s. 20, Kansalliskirjaston digitaaliset aineistot * Häviävää runon Karjalaa, Suomen Kuvalehti, 05.01.1935, nro 1, s. 22, Kansalliskirjaston digitaaliset aineistot * Hiihtoretkiä Karjalan salomaille, Karjala, 15.01.1939, nro 13, s. 19, Kansalliskirjaston digitaaliset aineistot * Röyhkeä rajaloukkaus ja ryöstöretki 20 vuotta sitten Suojärvellä, Karjala, 29.01.1939, nro 27, s. 17, Kansalliskirjaston digitaaliset aineistot * Ruskealan taistelun 150-vuotismuisto, Helsingin Sanomat, 18.05.1939, nro 132, s. 4, Kansalliskirjaston digitaaliset aineistot Luokka:Suomalaiset liberaalit poliitikot Luokka:Suomalaiset päätoimittajat Luokka:Oulun kaupunginvaltuutetut Luokka:Vuonna 1903 syntyneet Luokka:Vuonna 1993 kuolleet
Cecil Cooke

Cecil George Cooke (31. toukokuuta 1923 Nassau – 1. toukokuuta 1983 Nassau) oli bahamalainen kilpapurjehtija ja olympiavoittaja. Hän osallistui urallaan yksiin olympialaisiin, Tokiossa 1964. Cooke voitti näissä kisoissa kultaa star-luokassa Durward Knowlesin kanssa. == Lähteet == * Cooken profiili sports-reference.com-sivustolla Luokka:Bahamalaiset kilpapurjehtijat Luokka:Bahamalaiset olympiavoittajat Luokka:Vuonna 1923 syntyneet Luokka:Vuonna 1983 kuolleet
Jääkiekon Euroopan-mestaruuskilpailut 1912

Jääkiekon Euroopan-mestaruuskilpailut vuonna 1912 järjesttiin Prahassa, Itävalta-Unkarissa 2.–4. helmikuuta. Kisoilta vietiin kuitenkin Euroopan- mestaruuskilpailujen arvo Saksan protestoitua Itävaltaa vastaan. Itävalta ei ollut jäsen LIHG:ssa, josta tuli myöhemmin Kansainvälinen jääkiekkoliitto IIHF. joukkue O V T H Maalit P CEC GER AUT align=left 2 1 1 0 7–2 3 2–2 5–0 Saksa 2 1 1 0 6–3 3 4–1 Itävalta 2 0 0 2 1–9 0 == Mestarijoukkue == Joukkue Pelaajat 1 CEC Karel Wälzer. Jan Fleischmann, Jan Palouš. Otakar Vindyš. Jaroslav Jirkovský, Jaroslav Jarkovský, Josef Rublič, Josef Šroubek, Miloslav Fleischmann. ==Lähteet== * http://hokej.snt.cz/old/1912.html * http://www.passionhockey.com/hockeyarchives/Euro1912.htm Luokka:Jääkiekon Euroopan-mestaruuskilpailut Luokka:Vuoden 1912 jääkiekko Luokka:Prahan urheilutapahtumat
Jääkiekon Euroopan-mestaruuskilpailut 1911

Jääkiekon Euroopan-mestaruuskilpailut vuonna 1911 pelattiin Berliinissä 15.–17. tammikuuta. Joukkue O V T H Maalit Pts CEC GER BEL SUI align=left 3 3 0 0 20–1 6 4–1 3–0 13–0 Saksa 3 2 0 1 17–4 4 6–0 10–0 align=left 3 1 0 2 5–13 2 5–4 align=left 3 0 0 3 4–28 0 == Mestarijoukkue == Joukkue Pelaajat 1 CEC Jan Hamáček. Jan Fleischmann, Jan Palouš. Otakar Vindyš. Jaroslav Jirkovský, Jaroslav Jarkovský, Josef Rublič, Josef Šroubek, Miloslav Fleischmann. Josef Laufer ;Emil Procházka. ==Lähteet== * http://hokej.snt.cz/old/1911.html * http://www.passionhockey.com/hockeyarchives/Euro1911.htm Luokka:Jääkiekon Euroopan-mestaruuskilpailut Luokka:Vuoden 1911 urheilu Euroopan- mestaruuskilpailut 1911 Luokka:Berliinin urheilu
Jääkiekon Euroopan-mestaruuskilpailut 1910

Jääkiekon Euroopan-mestaruuskilpailut vuonna 1910 olivat lajin ensimmäiset arvokisat, ja ne pelattiin Les Avantsissa Sveitsissä 10.–12. tammikuuta. Englanti voitti mestaruuden. Ulkopuolisena turnauksessa pelasi myös Oxford Canadiens -joukkue, joka voitti Sveitsin maalein 8–1, Saksan luvuin 4–0 ja Belgian maalein 6–0. Englannin ja Oxfordin välinen ottelu jäi pelaamatta. Joukkue O V T H Maalit Pts ENG GER BEL SUI align=left 3 2 1 0 7–2 5 1–0 1–1 5–1 Saksa 3 2 0 1 14–6 4 5–4 9–1 align=left 3 1 1 1 6–6 3 1–0 align=left 3 0 0 3 2–15 0 == Mestarijoukkue == Joukkue Pelaajat 1 ENGEnglannin jääkiekkomaaottelut kautta aikain Prince's Ice Hockey Club Sopwith, Patton, Robert Le Cron, Harold Duden, J. Cox, B. Cox, Hugo Stonor, Albert Macklin. ==Lähteet== * http://hokej.snt.cz/old/1910.html * http://www.passionhockey.com/hockeyarchives/Euro1910.htm ===Viitteet=== == Aiheesta muualla == * Top 100 tarinat Story #84 (en) Luokka:Jääkiekon Euroopan-mestaruuskilpailut Luokka:Vuoden 1910 urheilu Euroopanmestaruuskilpailut 1910 Luokka:Montreux
QueenAdreena

QueenAdreena on lontoolainen indie rock-yhtye. Sen levy-yhtiö on One Little Indian Records. Laulaja KatieJane Gardside ja kitaristi Crispin Gray ovat aikaisemmin tehneet yhteistyötä suosituksi nousseen, mutta lyhyen aikaa eläneen yhtyeen Daisy Chainsaw parissa. Myöhemmin mukaan liittyivät rumpali Billy Freedom ja basisti Orson Wajih, minkä jälkeen he julkaisivat ensimmäisen levynsä Taxidermyn vuonna 2000, Blanco y Negro Recordsin nimissä. Sittemmin yhtyeen nimeä muutettiin hieman muodosta "Queen Adreena" "QueenAdreenaksi". Billy Freedomin korvasi 2002 aikaisemmin The Clashissa soittanut rumpali Pete Howard. Samana vuonna yhtye julkaisi toisen albuminsa Drink Men, johon sisältyi single "Pretty Like Drugs". Heidän senhetkinen levy-yhtiönsä Rough Trade karsivat heidät vähän Drink Men julkaisun jälkeen, ja Wajih lähti yhtyeestä. QueenAdreena kirjautui One Little Indian Recordsin nimiin ja julkaisi vuonna 2005 albumin The Butcher and the Butterfly, jolla KatieJanen sisko Melanie Garside soitti bassoa. Hänet korvasi myöhemmin Paul Jackson ja sitten Nomi Leonard. The Butcher and the Butteflyn jälkeen yhtye levytti livealbumin Live at the ICA ja myöhemmin itsenäisesti Ride a Cock Horsen, varhaisista demosoitoista uudelleensävelletyn albumin. Vuonna 2008 QueenAdeena levytti levyn Djin Japanissa Imperial Recordsin julkaisemana. ==Diskografia== * Taxidermy, 2000 (Blanco y Negro Records) * Drink Me, 2002 (Rough Trade Records) * The Butcher and the Butterfly, 2005 (One Little Indian Records) * Live at the ICA, 2005 (One Little Indian Records) * Ride A Cock Horse, 2007 (julkaistu itsenäisesti) * Djin, 2008 (Imperial Records) === Singlet === * Cold Fish (1999) * X-ing Off the Days (1999) * I Adore You (2000) * Jolene (2000) * Pretty Like Drugs (2002) * FM Doll (2002) * Medicine Jar (2005) === Musiikkivideot === * "Jolene" (2000) * "I Adore You" (2000) * "Pretty Like Drugs" (2002) * "FM Doll" [Original Version] (2002) * "Medicine Jar" (2005) ==Aiheesta muualla== Luokka:Alternative metal -yhtyeet Luokka:Heavy metal -yhtyeet Luokka:Brittiläiset metalliyhtyeet Luokka:Brittiläiset rockyhtyeet
Kirjanpitäjä

Kirjanpitäjä on henkilö, joka ylläpitää tietoa yrityksen tai yhteisön taloudellisesta toiminnasta ja tilasta yksittäisen liiketapahtuman tarkkuudella. Kirjanpitäjä myös seuraa ostovelkoja ja myyntisaamisia sekä niiden suorituksia, toisin sanoen tekee päätelmiä lopullisesta kirjanpidosta. Kirjanpitäjä voi hoitaa kirjanpidon kokonaan manuaalisesti. Nykyään se yleensä kuitenkin toteutetaan ainakin osittain tai kokonaan sähköisen taloushallinnon avulla. Kirjanpitäjä on koulutukseltaan usein joko merkonomi tai tradenomi. Kirjanpitäjä voi suorittaa myös KLT-tutkinnon, joka on taloushallintoalan asiantuntijatutkinto. Tutkinnon suorittamiseksi hakijalla on oltava riittävä kaupallinen koulutus ja usean vuoden käytännön työkokemus. == Katso myös == * Kirjanpito == Lähteet == == Aiheesta muualla == Luokka:Talousalan ammatit Luokka:Kirjanpito
Roslyn

Roslyn on kaupunki Kittitasin piirikunnassa, Washingtonin osavaltiossa Yhdysvalloissa. Sen asukasluku oli vuoden 2000 väestönlaskennassa 1 017. Roslyn tuli tunnetuksi 1990-luvulla tuotetun Villi Pohjola -televisiosarjan kuvauspaikkana. Kaupungissa järjestetään vielä nykyäänkin vuosittain Moosefest-niminen tapahtuma, jossa vierailee sarjan näyttelijöitä.http://www.elisanet.fi/riku.nx/roslyn.htm == Lähteet == ==Aiheesta muualla== *Cle Elum-Roslyn Chamber of Commerce *Moosefest- tapahtuman internetsivut Luokka:Washingtonin kaupungit
Lentorata

Lentorata on suunnitteilla oleva kaksiraiteinen sähköistetty kaukoliikennerata, joka yhdistäisi Helsinki-Vantaan lentoaseman valtakunnalliseen kaukojunaverkostoon. Rata kulkisi Pasilasta lentoaseman kautta pohjoiseen Keravan Kytömaalle, suurelta osin tunnelissa. Rataosan pituus olisi 30 kilometriä. Keravalla rata liittyisi päärataan ja Lahden oikorataan sekä myöhemmin mahdollisesti myös itärataan. Radalle on suunniteltu siirrettävän kaukojunaliikenne Tampereen ja Lahden suuntiin sekä muutama taajamajuna. Lentorata olisi ratkaisu pääradan välityskyvyn lisäämiseen; toisena vaihtoehtona pidetään kahta lisäraidetta Pasilan ja Keravan välille. Radan on arvioitu lyhentävän matka-aikoja Helsingistä ja Keravan pohjoispuolisilta alueilta lentoasemalle noin 15–20 minuutilla. Matka-aika pohjoisen suunnasta Helsinkiin säilyisi kuitenkin samana. Lentorata poistaisi matkasta junavaihdon, sillä nykyisin pohjoisen suunnasta lentokentälle saapuvien matkustajien täytyy vaihtaa Kehäradan lähijunaan Tikkurilassa. Lentoradalle rakennettaisiin uusi asema Kehärataan kuuluvan Lentoaseman rautatieaseman yhteyteen. == Kustannukset ja toteutus == Liikennevirasto arvioi hankkeen kustannustasoksi miljardi euroa vuonna 2010, mikä tekisi hankkeesta yhteiskuntataloudellisesti kannattavan. Päivitetty kustannusarvio on kuitenkin 2,7 miljardia euroa. Lokakuussa 2018 lentoradan vaikutuksia lähdettiin tarkastelemaan uudestaan, mutta radasta ei kuitenkaan ole tehty jatkosuunnittelu- tai rakentamissuunnitelmia. Liikennettä radalla olisi aikaisintaan 2030-luvun alussa. Valtiovarainministeriön ja Liikenne- ja viestintäministeriön raportin (2023) mukaan hankkeen hyöty-kustannussuhdetta kuvaava h/k-luku on 0,30, eli hankkeen suorat taloudelliset hyödyt eivät riitä kattamaan kustannuksia, joten se on yhteiskuntataloudellisesti kannattamaton. Radan rakentamisesta aiheutuvien hiilidioksidipäästöjen laskennallinen takaisinmaksuaika on 290 vuotta, joten hankkeen ilmastovaikutus on negatiivinen. ==Lähteet== Luokka:Ratasuunnitelmat Suomessa Luokka:Helsingin liikenne Luokka:Keravan liikenne Luokka:Vantaan liikenne
Eija Jurvanen

Eija Jurvanen (s. 12. lokakuuta 1958) on suomalainen rallikuljettaja. Hän voitti urallaan naisten SM-sarjan vuonna 1991, sekä naisten epävirallisen maailmanmestaruuden (FIA Ladies Cup) Marjo Berglundin kanssa vuonna 1992, osallistumatta kaikkiin osakilpailuihin. Kauden aikana pari voitti Ruotsin, Suomen sekä Katalonian rallin. Autona oli mestaruuksissa Ford Sierra RS Cosworth. Jurvanen on ajanut myös muun muassa Audi Coupé Quatrolla, Mitsubishi Galant VR-4:llä sekä Ford Escort RS Cosworthilla. Hänen kartanlukijoinaan ovat toimineet myös muiden muassa Hillevi Luostarinen, Maarit Laine, Merja Andersson, Tomi Tuominen, Timo Pulkkinen, sekä Kari Jokinen. == Lähteet == Luokka:Suomalaiset ralliautoilijat Luokka:Vuonna 1958 syntyneet Luokka:Elävät henkilöt
Sokeritoukat

SokeritoukatBiosidivalmisteen ominaisuuksia koskeva yhteenveto Euroopan kemikaalivirasto (Lepismatidae) on toukkasukahäntäisten lahkoon kuuluva hyönteisheimo. Suomessa heimon edustajia ovat sokeritoukka ja uunitoukka. Heimoon kuuluvat suvut ovat: * Acrotelsa * Acrotelsella * Allacrotelsa * Anallacrotelsa * Ctenolepisma * Lepisma * Leucolepisma * Mirolepisma * Prolepismina * Stylifera * Thermobia == Lähteet == Luokka:Toukkasukahäntäiset
Heinäveden Hyrske

Heinäveden Hyrske on Heinävedellä 1945 perustettu urheilun yleisseura. Nykyisin Hyrskeessä toimii aktiivisesti koripallo-, lavatanssi- sekä talviliikuntajaostot. Lentopallojaoston aktiivinen toiminta on hiipunut. Koripalloa Hyrskeessä alettiin pelata vuonna 1959, lentopalloa 1980-luvun puolivälissä. Heinäveden Hyrske pelasi parhaimmillaan koripalloa ykkösdivisioonassa.Itä-Savo Maajoukkuekoripalloilija Riku Marttinen on Hyrskeen kasvatti. Hyrskettä edustanut Jukka Leino kuului alppihiihdossa Suomen A-maajoukkueen laskijoihin. == Lähteet == Luokka:Suomalaiset urheilun yleisseurat Luokka:Pohjois-Karjalan maakunnan urheiluseurat Luokka:Heinävesi Luokka:Vuonna 1945 perustetut urheiluseurat
Martin Guerren paluu

Martin Guerren paluulla voidaan tarkoittaa seuraavia asioita: * Martin Guerren tapaus 1500-luvun Ranskassa, jossa huijari tekeytyi vuosien poissaolon jälkeen kotiinsa palaavaksi mieheksi * Martin Guerren paluu, edellä mainittuun tositarinaan perustuva ranskalainen elokuva vuodelta 1982 * Martin Guerren paluu, historioitsija Natalie Zemon Davisin aiheesta kirjoittama teos.
Valtakunnanvouti

Valtakunnanvouti () on Suomen ulosottohallinnon päällikön virkanimike. Valtakunnanvouti johtaa Ulosottolaitosta, joka aloitti toimintansa 1. joulukuuta 2020. Virasto toimii Turussa. Suomen ensimmäinen valtakunnanvouti on Juhani Toukola. Hän toimi aiemmin oikeusministeriön ulosottojohtajana, joka virka lakkautettiin samalla kun valtakunnanvoudinvirasto perustettiin 2010 uudeksi keskusvirastoksi oikeusministeriön alaisuuteen. Vuodesta 2020 lähtien valtakunnanvoudinvirasto on ollut osa uutta Ulosottolaitosta. Tasavallan presidentti nimitti 8.12.2023 uudeksi valtakunnanvoudiksi oikeustieteen kandidaatti, varatuomari Veikko Minkkisen viiden vuoden määräajaksi 1.1.2024 lukien.https://ulosottolaitos.fi/fi/index/ulosottolaitos/ajankohtaista/verkkouutisetjatiedotteet/2023/tasavallanpresidenttionnimittanytveikkominkkisenvaltakunnanvoudiksi.html == Lähteet == Luokka:Suomen viranomaiset Luokka:Perintätoimi
Yandere

Yandere (jap. ヤンデレ) on japanilainen termi henkilölle, joka on ensi alkuun luonteeltaan hyvin hellä ja rakastava, mutta jossain vaiheessa rakkautensa vuoksi muuttuu häiriintyneeksi ja psykoottiseksi, usein brutaalilla tavalla. Yandere on yhdistelmä kahdesta japaninkielisestä sanasta; yanderu, mikä tarkoittaa "olla sairas" ja derere, jonka voi kääntää "uupunut" tai "rakkaudenkipeä". Termiä käytetään usein anime- ja mangasarjojen ja muiden japanilaisten populaarikulttuurin hahmoista. ==Lähteet== Luokka:Animen ja mangan käsitteet en:Glossary of anime and manga#Y ru:Термины и понятия аниме и манги#Я
Stuart Craig

Stuart Craig (s. 14. huhtikuuta 1942) on brittiläinen elokuvalavastaja. Hän on voittanut parhaan lavastuksen Oscar-palkinnon kolmesti, elokuvista Gandhi, Valheet ja viettelijät ja Englantilainen potilas. ==Palkinnot== ===Oscar=== ;Voitetut *Gandhi (1982) *Valheet ja viettelijät (1988) *Englantilainen potilas (1996) ;Ehdokkuudet *Elefanttimies (1980) *Linnake (1986) *Chaplin (1992) *Harry Potter ja viisasten kivi (2001) *Harry Potter ja liekehtivä pikari (2005) ===BAFTA Film Award=== ;Voitetut *Elefanttimies (1980) *Harry Potter ja liekehtivä pikari (2005) ;Ehdokkuudet *Gandhi (1982) *Greystoke: Legenda Tarzanista, apinain kuninkaasta (1984) *Linnake (1986) *Valheet ja viettelijät (1988) *Chaplin (1992) *Englantilainen potilas (1996) *Harry Potter ja viisasten kivi (2001) *Harry Potter ja salaisuuksien kammio (2002) *Harry Potter ja Azkabanin vanki (2004) *Harry Potter ja Feeniksin kilta (2007) *Harry Potter ja puoliverinen prinssi (2009) ==Aiheesta muualla== * Luokka:Brittiläiset elokuvalavastajat Luokka:Brittiläiset henkilöt Luokka:Oscar-palkinnon saajat Luokka:BAFTA-palkinnon saajat Luokka:Vuonna 1942 syntyneet Luokka:Elävät henkilöt
Sellokonsertto (Barber)

Samuel Barber sai sellokonserttonsa (op. 22) valmiiksi 22. marraskuuta 1945.The Kennedy Center: Cello Concerto, Op. 22 Hän oli ryhtynyt työhön saman vuoden tammikuussa.Allmusic.com: Cello Concerto in A minor, Op. 22 Raja Garbusova, jolle teos omistettiin, kantaesitti teoksen Serge Koussevitzkyn johtaman Bostonin sinfoniaorkesterin kanssa 5. huhtikuuta 1946. Konsertto toi säveltäjälle New York Music Critics' Circle Awardin vuonna 1947. == Osat == Konsertto koostuu kolmesta osasta: # Allegro moderato # Andante sostenuto # Molto allegro e appassionato == Lähteet == Luokka:Samuel Barberin teokset Luokka:Sellokonsertot Luokka:1940-luvun musiikkiteokset